VS00065817
Datum: 1992-02-26T01:00:00.000+01:00
datum_sodbe_i_stopnje: 2022-01-12T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 25.500 EUR - prvi tožnik, 15.500 - druga tožnica, 12.000 EUR - tretja tožnica (enotna odškodnina)
opombe: II DoR 488/2022 - Predlog za dopustitev revizije tožeče stranke (oškodovancev) je bil zavrnjen, ker ni izkazala odstopa od sodne prakse. Predlagatelji ne konkretizirajo, zakaj sta druga in tretja tožnica prejeli prenizko odškodnino.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Prvi tožnik (oče), druga tožnica (mama), tretja tožnica (hčerka), ki je bila v času izbrisa najstnica (14 let).

## Škodni dogodek

Izbris iz registra stalnega prebivalstva. Prvi tožnik kumulativno 133 mesecev. Druga tožnica kumulativno 132 mesecev. Tretja tožnica kumulativno 102 mesecev.

## Kršitev drugih pravic osebnosti

25.500 EUR (enotna odškodnina) - prvi tožnik: V času izbira je čutil negotovost, nemoč, frustracije, ker ni mogel preživljati družine. Počutil se je kot slab mož in oče. Zaradi izbrisa je bil težje zaposljiv in ni mogel najti službe, vendar je delal na črno in priložnostno. Sprejel je vsakršno delo, da je preživljal družino, ki je bila pogosto lačna. Tožnikova stiska se je odražala tudi fizično (izpadli so mu zobje).

Tožnika so policisti leta 2002 odpeljali v azilni dom, kjer je bival v slabih razmerah, kar je bilo zanj ponižujoče, neprijetno in sramotno. Sledil je hišni pripor, v času katerega se je moral mesečno javljati na policijski postaji, policisti pa so prihajali nadzirati, ali je doma. Trpel je kratkotrajen intenziven strah pred izgonom (3 dni) in strah manjše jakosti 7 mesecev do prejema državljanstva. Tožnik v tem času ni zapustil stanovanja. Izbris je doživljal kot hudo krivico, ob tem je doživljal nemoč, stisko in trpljenje, kasneje je tudi gladovno stavkal za odpravo krivic. Izbris je povzročil slabe možnosti za formalno zaposlitev, strah pred izgonom, negotovost glede prihodnosti družine, pomanjkanje eksistencialnih dobrin ter obiske policije na domu, česar se je tožnik sramoval.

15.500 EUR (enotna odškodnina) - druga tožnica: Drugo tožnico je bilo strah izgona, policije, da jo bodo zaprli in negotove prihodnosti v zvezi s tem. V času izbrisa se je družina preživljala le s priložnostnimi deli. Zaradi pomanjkanja denarnih sredstev družina pogosto ni imela za hrano, česar se je tožnica sramovala.

Ker niso imeli urejenega bivališča se je druga tožnica bala izgona iz Slovenije, saj so policisti njenega moža redno kontrolirali na domu in preverjali, ali spoštuje odločbo o hišnem priporu. Sosedje so bili s tem seznanjeni, drugo tožnico je bilo sram, počutila se je kot kriminalec in bila ponižana.

12.000 EUR (enotna odškodnina) - tretja tožnica: Izbris je njeni družini povzročil slabši ekonomski položaj, zaradi česar je bila prikrajšana za brezskrbno mladost, živela je v negotovosti in bojazni glede prihodnosti. Zavedala se je stisk njenih staršev, slabega finančnega položaja, pomena neurejenega bivališča, težav s policijo oz. policijskimi postopki, ki jim je bila priča. Vpeta je bila v različne neugodne situacije (npr. ob obisku očeta v azilnem domu). Zaradi obiskov policistov se je bala izgona iz države.

---

ZOR člen 200